open-index/open-wikipedia-markdown huggingface dataset:
Anna-Riikka Carlson

**Anna-Riikka Carlson** (s. 7. marraskuuta 1974 Masku) on suomalainen kirjankustantaja. Hän työskentelee WSOY:n kotimaisen kaunokirjallisuuden kustantajana.

Carlson valmistui ylioppilaaksi 1993 ja filosofian maisteriksi Turun yliopistosta vuonna 2000 pääaineenaan suomen kieli ja sivuaineinaan muun muassa kotimainen kirjallisuus ja yleinen kirjallisuustiede. Carlson aloitti uransa kustannustoimittajana WSOY:n Yritysjulkaisut -yksikössä, mistä hän siirtyi Art House -kustantamoon.

Carlson perusti Avain-kustantamon ja toimi sen kustannuspäällikkönä 2003–2012. Turun yliopiston humanistinen tiedekunta valitsi Avain-kustantamon vuoden 2009 humanistiteoksi. Vuonna 2010 Carlson myi Avaimen BTJ Finlandille. Carlson aloitti WSOY:n kotimaisen kaunokirjallisuuden kustannuspäällikkönä 2012. Hän on toiminut Suomen Kirjasäätiön hallituksen puheenjohtajana, WSOY:n kirjallisuussäätiön hallituksen jäsenenä, Suomen Kulttuurirahaston hallintoneuvoston jäsenenä ja Väinö Linnan seuran hallituksen jäseneä. Vuonna 2020 Carlson sai Suomi-palkinnon ensimmäisenä kustantajana.

Carlsonin veli on tennispelaaja Jarkko Nieminen.

## Teokset
* 
* 
* 

## Lähteet

## Aiheesta muualla
* Mehr, Marissa: Elämä kirjoissa  Turun ylioppilaslehti. 6.9.2012.
Fantasy Zone

**Fantasy Zone** () on Segan kehittämä ja julkaisema ammuntapeli. Peli julkaistiin kolikkopelinä maailmanlaajuisesti 28. maaliskuuta 1986. Myöhemmin peli julkaistiin myös useille alustoille Sega Master Systemille ja Sharp X68000:lle.

Peli on *Fantasy Zone* -sarjan ensimmäinen peli.

Pelaaja ohjaa älyllistä avaruusalusta nimeltä Opa-Opa, joka taistelee vihollishyökkästä vastaan Fantasy Zone -nimisessä planeettajoukossa. Pelissä on joitakin ominaisuuksia, joita ei tyypillisissä ammuntapeleissä ole. Päähenkilöä Opa-Opa kutsutaan joskus Segan ensimmäiseksi maskotiksi. Pelin tyylissä ja päähenkilössä on lukuisia yhtäläisyyksiä aikaisempaan *TwinBeehin*, ja näiden kahden sanotaankin vaikuttaneen "cute 'em up" -alalajin määrittelyyn.

## Yhteydet muihin peleihin
Segan aiemmassa pelissä *[[Space Harrier]]* oli maailma nimeltä "Fantasy Zone", joka oli erilainen.

## Lähteet

## Aiheesta muualla
* 
* 
*
Paola Barbara

**Paola Barbara** (oikealta nimeltään *Paola Proto*, 22. heinäkuuta 1912 Rooma – 2. lokakuuta 1989 Anguillara Sabazia) oli italialainen näyttelijä.

Barbaran ensimmäinen pieni rooli oli Giovacchino Forzanon elokuvassa *Campo di maggio* (1935). Varsinaisesti hänen uransa alkoi hänen itsensä rahoittamasta elokuvasta *Amazzoni bianche* (1936), jonka ohjasi Gennaro Righelli. 1930-luvun lopulla Barbara oli yksi Italian suosituimmista elokuvanäyttelijöistä. Hänen parhaana näyttelijänsuorituksenaan pidetään Amleto Palermin ohjaamaa melodraamaa *[[La peccatrice]]* (1940).

Toisen maailmansodan loppuvaiheessa Barbara muutti miehensä, elokuvaohjaaja Primo Zeglion kanssa Espanjaan, jossa hän näytteli useissa elokuvissa. Hän palasi Italiaan pysyvästi vuonna 1949. Barbara esitti sivuosia monissa viihde-elokuvissa ja käytti 1960-luvulla miehensä ohjaamissa spagettiwesterneissä taiteilijanimeä *Pauline Baards*. Hän työskenteli myös teatterissa ja televisiossa.

## Lähteet

## Aiheesta muualla
* Internet Movie Database: Paola Barbara
Levantin valloituksen rintama

**Levantin valloituksen rintama** () on jihadistijärjestö, joka aiemmin tunnettiin nimellä al-Nusran rintama. Tammikuussa 2017 Levantin valloituksen rintama muodosti neljän muun islamistijärjestön kanssa ”Levantin vapautusjärjestön” Hayat Tahrir al-Šamin.

## Järjestön synty

Jabhat Fateh al-Sham taistelee Syyrian hallitusta vastaan, koska haluaa luoda maahan islamilaisen valtion. Järjestö koostuu monesta alaryhmästä. Siihen kuuluu noin 15000 taistelijaa.
Järjestö aloitti vuonna 2012 Jabhat al Nusran nimellä ja menestyi tuolloin taistelukentällä paremmin kuin muut kapinallisryhmät. Järjestö liittyi vuonna 2015 "Syyrian valloituksen armeijaan". Järjestö erosi al-Qaidasta jolloin siitä tuli nykyinen Jabhat Fateh al-Sham.
Järjestö on Isisin vihollinen.

## Lähteet
Korkeasti koulutettujen työttömyyskassa KOKO

**Korkeasti koulutettujen työttömyyskassa KOKO** (31.3.2019 asti **IAET-kassa**) on Suomen toiseksi suurin palkansaajien työttömyyskassa (tilanne 2017 lopussa). Vuoden 2017 lopussa tähän akavalaiseen työttömyyskassaan kuului yli 193&nbsp;700 jäsentä. 

Finanssivalvonnan vahvistama KOKO kassan vuosijäsenmaksu vuodelle 2022 on 63 euroa. Työttömyyskassan suorajäsenet maksavat tämän maksun työttömyyskassalle. Useat kassan jäsenistä ovat myös ammattiliittonsa jäseniä, ja liitto vakuuttaa jäsenensä työttömyyskassassa.

## KOKO kassan jäsenjärjestöt vuonna 2022
Jäsenjärjestöjen jäsenet maksavat kassan vuosimaksun osana ammattiliittonsa jäsenmaksua. Korkeasti koulutettujen työttömyyskassa KOKO:n jäsenjärjestöt ovat:
* Akavan Yleinen Ryhmä (AYR)
* DIFF - Ingenjörerna i Finland
* Insinööriliitto (IL)
* Myynnin ja markkinoinnin ammattilaiset ry (MMA)
* Ornamo
* Rakennusinsinöörit ja -arkkitehdit (RIA) 
* Suomen Arkkitehtiliitto (SAFA)
* Suomen Ekonomit
* Suomen Optometrian Ammattilaiset (SOA)
* Suomen Proviisoriyhdistys
* Suomen Rakennusinsinöörien Liitto RIL
* Tekniikan akateemiset (TEK)
* Tekniska Föreningen i Finland (TFiF)
* Tradenomiliitto (TRAL)
* Yksityisalojen Esimiehet ja Asiantuntijat (YTY)

## Lähteet
Tuomas Kesälä

**Tuomas ”Tumppu” Kesälä** (s. 1972) on suomalainen pianisti, kapellimestari, säveltäjä ja sovittaja. Hän on toiminut muusikkona monissa televisio-ohjelmissa, pisimpään MTV3:n musiikkiohjelmassa *[[BumtsiBum!]]* vuosina 2002–2005.

Kesälä valmistui musiikin maisteriksi Sibelius-Akatemian musiikkikasvatuksen osastolta vuonna 2008. Hän on 1990-luvulta lähtien toiminut muusikkona tai kapellimestarina monenlaisissa kevyen musiikin, taidemusiikin ja lastenmusiikin hankkeissa muun muassa seuraavien artistien kanssa: Eija Ahvo, Susanna Haavisto, Eeva-Leena Pokela, Satu Sopanen, Mari Kätkä, Huvitutti-orkesteri, Jean S., Heidi Herala, A. Aallon Rytmiorkesteri, Gebardi, Milana Misic, Riku Niemi Orchestra, Turun kaupunginorkesteri, Arja Koriseva, Siina Hirvonen, Pepe Willberg, Hannu Lehtonen, Pentti Hietanen ja Amadeus Lundberg.

Tuomas Kesälä on toiminut yhtyeenjohtajana tai kapellimestarina useissa teattereissa. Näitä ovat Lilla Teatern, Teatteri Avoimet Ovet, Unga Teatern, Svenska Teatern, Teatteri Pieni Suomi, Helsingin Kaupunginteatteri ja Suomen Kansallisteatteri.

Televisiomuusikon työt Kesälä aloitti kapellimestarina Lasten laulukaupunki -festivaaleilla Salossa vuosina 1995–2000. Hän oli myös kapellimestarina *[[Iskelmäprinssi]]*-sarjassa 1998, muusikkona *[[Koivula ja tähdet]]* -sarjassa 2000. Tuomas Kesälä on toiminut kapellimestarina myös Ikaalisissa Kultainen Harmonikka- ja Primus Ikaalinen -finaaleissa 2013–2014.

Vuodesta 1999 lähtien Kesälä on toiminut pianonsoiton vapaan säestyksen tuntiopettajana Sibelius-Akatemian musiikkikasvatuksen osastolla. Hän on myös säveltänyt ja sovittanut materiaalia *Musiikin aika 1–6* -oppikirjasarjaan (1998).

## Lähteet

## Aiheesta muualla
*Tuomas Kesälä Discogs-äänitetietokannassa
*
Scott Tolzien

**Scott Jeffery Tolzien** (s. 4. syyskuuta 1987 Rolling Meadows, Illinois) on yhdysvaltalainen entinen amerikkalaisen jalkapallon pelaaja. Hänen pelipaikkansa oli pelinrakentaja. Tolzien pelasi urallaan seitsemän kautta NFL-liigassa ollen eri joukkueiden varapelinrakentajana.

Tolzien pelasi amerikkalaista jalkapalloa yliopistotasolla Wisconsin Badgersissa. Hän liittyi San Diego Chargersiin varaamattomana vapaana pelaajana vuonna 2011, muttei mahtunut joukkueen lopulliseen kokoonpanoon harjoituskauden jälkeen. Sen sijaan San Francisco 49ers palkkasi hänet kolmanneksi pelinrakentajaksi kahden kauden ajaksi. Kaudeksi 2013 Tolzien siirtyi Green Bay Packersiin, jossa hän pelasi uransa ensimmäisen NFL-ottelun. Tolzien edusti Packersia kolme kautta.

Uransa viimeiset kaksi kautta 2016 ja 2017 Tolzien pelasi Indianapolis Coltsissa. Hän ei pelannut tämän jälkeen missään ja keväällä 2019 hän virallisesti lopetti uransa.

## Lähteet
Maria Solheim

**Maria Solheim** (s. 19. tammikuuta 1982 Alsvåg, Øksnes, Vesterålen) on norjalainen laulaja-lauluntekijä. Kiertävä muusikko löysi Solheimin pienestä kalastajakylästä hänen ollessaan 15-vuotias. Solheim on julkaissut viisi sooloalbumia. 

## Ura
Solheim allekirjoitti ensimmäisen levytyssopimuksensa vuonna 1999 Kirkelig Kulturverksted -levy-yhtiön kanssa ollessaan vain 17-vuotias. Ensimmäinen albumi julkaistiin kaksi vuotta myöhemmin. Solheim tekee säännöllisesti kiertueita Norjassa ja Saksassa. Hänen musiikkiaan on ollut myös esillä *[[Beck (manga)|BECK]]*-mangasarjan pohjalta tehdyssä anime-elokuvassa.

Vuonna 2006 Solheim päätti vetäytyä hetkeksi julkisuudesta keskittyäkseen avioitumiseensa ja tyttäreensä. Vuonna 2009 hänen kappaleensa ”Rom for alle” sai Hans Erik Dyvik Husbyn kanssa jaetun ensimmäisen sijan VG-listalla. Jos mukaan lasketaan myös vuoden 2009 joululista, kappale pysyi ensimmäisellä sijalla yhteensä kolme viikkoa.

22. heinäkuuta 2011 tapahtuneen Oslon pommi-iskun ja Utøyan verilöylyn jälkeen Solheim esitti Oslossa järjestetyssä Utøyan muistotilaisuudessa kappaleet ”Mitt lille land” ja ”Barn av regnbuen”.

Solheim julkaisi vuonna 2012 viidennen sooloalbuminsa *In The Deep.*

## Diskografia
### Sooloalbumit
* 2001: *Barefoot* (Kirkelig Kulturverksted)
* 2002: *Behind Closed Doors* (Kirkelig Kulturverksted)
* 2004: *Frail* (Kirkelig Kulturverksted)
* 2006: *Will There Be Spring*  (Kirkelig Kulturverksted)
* 2012: *In The Deep*  (MBN / Universal)

### Singlet
* 2007: *Wildest Day* (Strange Ways Records)
* 2009: *Rom for alle* (duo Hans Erik Dyvik Husbyn kanssa)

### Muiden taiteilijoiden kanssa
* 2011: *Mitt lille land* (Sony Music)

## Esiintyjänä
* 2002: *Bagateller* (Folk & Røvere)
* 2002: *Stolpesko* (useita artisteja)
* 2003: *Paradigms* (Extol)
* 2003: *Salmer for Gud og hvermann* (useita artisteja)
* 2004: *Kind Of Cold* (Meister)
* 2005: *On a Bridge Between Clouds* (Mujaji)
* 2008: *Alleviat* (Benea Reach)
* 2013: *Aura* (Benea Reach)

## Lähteet

## Aiheesta muualla
* Viralliset verkkosivut
* Saksankielinen fanisivu 
* Ranskankielinen fanisivu 
* Facebook-profiili
Irving C. Rosse

**Irving Collins Rosse** (2. lokakuuta 1842 East New Market, Maryland, Yhdysvallat – 3. toukokuuta 1901 Washington, Yhdysvallat) oli yhdysvaltalainen lääkäri ja yhdysvaltalaisen Georgetownin yliopiston hermotautien professori.

## Ura
Rosse opiskeli West Pointin sotilasakatemiassa mutta siirtyi sotilasuralta lääketieteeseen. Tohtorin arvon hän sai väiteltyään 1866 Marylandin yliopistosta. Hän opiskeli myös Euroopassa: Lontoossa, Berliinissä ja Pariisissa. Melko pian hän meni armeijan palvelukseen lääkäriksi ja työskenteli eri puolilla Yhdysvaltoja lännessä ja etelässä. Sittemmin hän toimi Georgetownin yliopiston hermotautien professorina.

Rosse oli aktiivinen paitsi yhteiskunnallisissa ja oman alansa järjestöissä myös kirjoittajana. Hänen laaja kirjallinen tuotantonsa oli aikanaan merkittävä sekä muodoltaan että sisällöltään. Hän otti hyvin voimakkaasti ja jyrkästi kantaa erilaisiin asioihin. Esitelmässään *Perversion of the Genesic [procreative] Instinct* Medical Society of Virginian tilaisuudessa vuonna 1892 hän käsitteli homoseksuaalisuutta kuvailemalla varoittavasti, mitä vahinkoa rehottavat ”seksuaalirikokset”, lähinnä homoseksuaalisuus, aiheuttavat.

Rosse kuului maineikkaan *[[USRC Thomas Corwin]]* -aluksen miehistöön, joka lähti 1881 etsimään haaksirikkoutunutta *[[Jeannette (1878)|Jeannettea]]*. Matkan aikana hän astui luoksepääsemättömänä pidetylle Geraldinsaarelle, ja aikoinaan hänen on sanottu olleen ensimmäinen ihminen, joka astui Wrangelinsaarelle. Todellisuudessa ensimmäinen kävijä oli ollut saksalainen valaanpyytäjä Eduard Dallmann vuonna 1866. Ansioistaan Rosse kutsuttiin Royal Geographical Society of Englandin jäseneksi. Kotimaahan palattuaan hän kirjoitti hänelle mainetta tuoneen kirjan *The First Landing on Wrangle Island* ja oli yhtenä tekijänä teoksessa *The Cruise of the Corwin*.

## Yksityiselämä
Lapsena heikko ja sairaalloinen Rosse ryhtyi myöhemmin tietoisesti harjoittamaan itseään parantaakseen kuntoaan, ja hänestä tuli aikaa myöten tunnettu urheilija. Hän harrasti piirtämistä ja teki jo kouluaikana pilakuvia, joista hän sai toruja. Hän ei pitänyt eläimistä eikä lapsista. Hän rakasti kirjallisuutta mutta ei kerännyt itselleen kirjoja vaan sanoi, että ne ovat hänellä päässä. Rosse avioitui 47-vuotiaana Florence Jamesin kanssa. Hän kuoli ruumismyrkyn aiheuttamaan myrkytykseen New Yorkissa.

## Teokset
* *The First Landing on Wrangle Island* Teos digitoituna Project Gutenbergissa
*  John Muir, Edward William Nelson, Irving Collins Rosse, Tarleton Hoffman Bean: *Cruise of the Revenue Steamer Corwin in Alaska and the N. W. Arctic Ocean* Teos digitoituna Archive.orgissa

## Lähteet
* Thomas Hall Shastid: Irving Collins Rosse: A Biographical Sketch. julkaistu 1912 teoksessa Howard A. Kelly "Cyclopedia of American Medical Biography (Archive.org).
* 

### Viitteet
New Morning

**New Morning** on yhdysvaltalaisen laulaja-lauluntekijä Bob Dylanin 11. studioalbumi. Se julkaistiin 19. lokakuuta 1970.

*New Morning* julkaistiin vain neljä kuukautta kriitikoiden mielipiteitä jakaneen *[[Self Portrait (Bob Dylanin albumi)|Self Portrait]]* -albumin jälkeen. Lyhyempi *New Morning* sai paljon lämpimämmän vastaanoton niin faneilta kuin kriitikoiltakin. Dylanin tuttu nasaalinen ääni teki albumilla paluun. Vaikka hänellä oli hieman nasaalinen sävy äänessään ”Alberta #1” -kappaleessa *Self Potraitilla*, *New Morning* oli ensimmäinen kokonainen albumi Dylanin tutulla äänellä sitten *[[John Wesley Harding (albumi)|John Wesley Hardingin]]* vuonna 1967; Dylan oli käyttänyt country-tyyppistä sävyä äänessään sen julkaisusta lähtien. Jälkeenpäin ajateltuna albumia pidetään yhtenä Dylanin vähäsuosioisista julkaisuista, etenkin vuonna 1975 julkaistun *[[Blood of the Tracks]]in* jälkeen, jota usein pidetään hänen tosiasiallisena pinnallepaluuna.

Albumi saavutti seitsemännen listasijoituksen Yhdysvalloissa myyden nopeasti kultaa sekä oli Dylanin kuudes ja viimeinen ensimmäisen sijan saavuttanut albumi Yhdistyneessä kuningaskunnassa aina vuonna 2009 julkaistuun *[[Together Through Life]]* -albumiin asti. Albumin menestynein kappale myyntimääriä katsoessa on todennäköisesti ”If Not for You”, jonka myös George Harrison nauhoitti. Harrison oli soittanut kitaraa eräällä kappaleen versiolla, jota ei kuitenkaan julkaistu kuin vasta vuonna 1991 albumilla *[[Bootleg Series Volume 2]]*. Se oli myös kansainvälinen menestys Olivia Newton-Johnille vuonna 1971. Myös Bryan Ferry sisällytti kappaleen *[[Dylanesque]]*-albumilleen.

## Vastaanotto
Kriitikot olivat nopeita kehuessaan *New Morningia* sen julkaisun alla. Ralph Gleasonin *[[Rolling Stone]]* -lehdelle tekemä arvostelu kuvasi vallinneita tunteita julistaen: "WE’VE GOT DYLAN BACK AGAIN." (*Olemme saaneet Dylanin takaisin.*) Vain muutamat kriitikot sijoittivat albumin Dylanin 1960-luvun mestariteosten rinnalle, mutta sitä pidettiin merkittävänä parannuksena edeltäjäänsä nähden. Sillä *Self Potraitin* julkaisusta oli kulunut vain neljä kuukautta, monet kriitikot eivät voineet vastustaa albumien vertailua keskenään. "Mikäli mietitte, kuinka ehdoton omakuva oli, täältä saapuu sen peilikuva neljä kuukautta myöhemmin", Robert Christgau kirjoitti, ennen kuin antoi albumille arvosanaksi A-.

Kun *New Morning* lähestyi valmistumistaan, Dylan ja hänen managerinsa, Albert Grossman, purkivat liikesuhteensa 17. kesäkuuta 1970. Grossman säilytti tiettyjä oikeuksia aikaisemmista sopimuksista, mukaan lukien rojaltit hänen hallinnan alla tehdyistä teoksista, mutta heidän julkaisuyhtiönsä, Big Sky Music, tultiin korvaamaan Ram’s Horn Musicilla ennen vuoden 1971 loppua, mikä merkitsi kaiken yhteisomistuksen loppumista julkaisun saralla. Dylan tuli saamaan täyden hallinnan omasta urastaan ja musiikinjulkaisustaan. Toinen kiivas sopimusneuvottelu odotti vuonna 1972 CBS:n kanssa. Dylanin uran hiljaisin aikakausi kesti kyseisten neuvottelujen loppumiseen asti.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Sininen Risti (järjestö)

**Sininen Risti** on vuonna 2015 perustettu rekisteröity yhdistys, jonka tavoitteena on järjestää apua vähävaraisille Suomen kansalaisille. Yhdistys väittää olevansa poliittisesti sitoutumaton. Sinisen Ristin iskulause kuuluu: Avaimena parempaan arkeen. Yhdistys sai perustamisvaiheessa vain hieman näkyvyyttä, senkin paikallislehdistä.

## Toiminta
Sininen Risti perustettiin apua tarvitsevia Suomen kansalaisia varten tarjoamaan matalan kynnyksen avun pyytämisen. Yhdistys rahoittaa toimintansa jäsenmaksuilla ja lahjoituksilla. Lahjoitukset saadaan yksityishenkilöiltä, yhteisöiltä ja yrityksiltä. Kaikilta Sinisen Ristin toiminnassa mukana olevilta vaaditaan vaitiololupaus.

## Hallinto
Sinisen Ristin hallituksen puheenjohtajana vuonna 2016 toimi Markus Jukarainen. Hallituksen lisäksi yhdistyksellä on ryhmä aluevastaavia, joiden vastuulla on eri maantieteelliset alueet ja paikallinen jäsenhankinta.

## Lähteet
Stefan Jarl

**Stefan Jarl** (18. maaliskuuta 1941 Skara, Länsi-Götanmaa) on ruotsalainen elokuvantekijä ja kirjailija, joka tunnetaan erityisesti dokumentaristina.

Jarl tunnetaan provosoivista yhteiskunnallisista  elokuvistaan, jotka ovat herättäneet keskustelua myös elokuvantekijän roolista ja dokumenttielokuvaa tehtäessä sallituista menetelmistä. Hänen elokuviaan on palkittu ympäri maailmaa ja Euroopan elokuva-akatemia on palkinnut hänet Felix-palkinnolla elämäntyöstään.

Stefan Jarl suoritti filosofian kandidaatin tutkinnon estetiikassa ja opiskeli sitten Svenska Filminstitutetin elokuvakoulussa 1965–1967. Jo vuosia aiemmin hän toimi Arne Sucksdorffin apulaisohjaajana muun muassa elokuvassa *[[Metsien hurjat]]* (1961). Sucksdorffin myötävaikutuksella Jarl kiinnostui luonnon ja ihmisen vuorovaikutuksesta, joka on teemana hänen elokuvissaan *Luonto kostaa* (1983), *Uhka* (1987) ja *[[Minä olen soturisi]]* (1997). Uransa alussa Jarl tuli tunnetuksi kolmesta ruotsalaisia nuoria ja sittemmin syrjäytyneitä aikuisia seuraavasta dokumenttielokuvastaan *Dom kallar oss mods* (1968), *[[Huumeinen elämä]]* (1979) ja *Kapinallisten perintö* (1993).

## Filmografiaa
*1968: Dom kallar oss mods (pitkä dokumentti)
*1979: Huumeinen elämä (*Ett anständigt liv*, pitkä dokumentti)
*1983: Luonto kostaa (*Naturens hämnd*, pitkä dokumentti)
*1984: Yksi meistä (*En av oss*, lyhyt dokumentti)
*1987: Uhka (*Uhkkadus*, pitkä dokumentti)
*1990: Goda människor
*1991: Jåvna, renskötare år 2000 (lyhyt dokumentti)
*1993: Kapinallisten perintö (*Det sociala arvet*)
*1997: Minä olen soturisi (*Jag är din krigare*, pitkä näytelmäelokuva)
*1998: Liv till varje pris (pitkä dokumentti)
*2003: Terrorister – en film om dömda (yhdessä Lukas Moodyssonin kanssa)
*2010: Alistuminen (tv-esityksessä nimellä Kemikaalikuorma, *Underkastelsen*, pitkä dokumentti)

## Lähteet

## Aiheesta muualla
*Stefan Jarlin verkkosivusto
*
## Kirjallisuutta
*”Taiteilijan tehtävä on sabotoida – Stefan Jarlin ja Carl Henrik Svenstedtin kirjeenvaihtoa”, *Filmihullu* 1/2009.
Matti Lukkarila

**Matti Juhani Lukkarila** (s. 12. tammikuuta 1955 Utajärvi)  on suomalainen elokuvatutkija. Hän on toimi vuodesta 1993 vuoteen 2022 Kansallisen audiovisuaalisen instituutin ja sen edeltäjän Suomen elokuva-arkiston johtajana.

## Henkilöhistoria
Matti Lukkarila syntyi vaihdemies Heikki Lukkarilan ja Martta Isoahon perheeseen. Hänen puolisonsa vuodesta 1980 on Liisa Sinikka Härmä. Lukkarila varttui Oulussa ja innostui elokuvista jo koulupoikana. Vuonna 1974 ylioppilaaksi tullut Lukkarila opiskeli Oulun yliopistossa ja vuodesta 1985 Länsi-Berliiniissä ja eteni tohtoritutkintoon asti. Oulun yliopistossa 1991 tarkastetun väitöskirjan aiheena olivat unkarilaisen Béla Balázsin elokuvateoriat. 1990-luvun alussa Lukkarila toimi vierailevana tutkijana Wisconsinin yliopiston elokuvatutkimusyksikössä Wisconsin Center for Film and Theater Research.

## Julkaisuja
**Teatterielämää Oulussa vuosina 1879–1905 : luetteloita ja hiukan tulkintaa*. Oulun ja sen lähiympäristön sanataide -tutkimusprojekti, 1981. .
* *Etsijät*, 1983
* *Kun hirviöt heräävät: kauhu ja taide*, 1986 (toim. Raimo Kinisjärven kanssa)
* *Elokuvateorian historia: artikkelikokoelma*, 1989 (toim. Raimo Kinisjärven, Tarmo Malmbergin ja Tauno Malmbergin kanssa)
* *Sininen valo : Béla Balázs ja hänen elokuvateoriansa*, 1991 (väitöskirja, julk. Pohjoinen, )
* *Elävän kuvan vuosikirja 1992*, 1992 (Erkki Huhtamon kanssa)
* *Pietarin formalistit*, 2000 (toim. Tapio Riihimäen kanssa)
* *Valentin Vaala*, 2004 (Kimmo Laineen ja Juha Seitajärven kanssa). 

## Lähteet
Erityiskoulutettujen työttömyyskassa

**Erityiskoulutettujen työttömyyskassa** (Erko) on noin 85&nbsp;000 jäsentään edustava palkansaajien työttömyyskassa. 

Finanssivalvonnan vahvistama Erko-työttömyyskassan vuosijäsenmaksu vuodelle 2017 on 92,50 euroa. Pääosa työttömyyskassan jäsenistä on liittynyt mukaan ammattiliittonsa kautta. Yksilöjäseniä kassalla on noin 4&nbsp;000.

## Erkon jäsenjärjestöt vuonna 2016
Jäsenjärjestöjen jäsenet maksavat Erkon vuosimaksun osana ammattiliittonsa jäsenmaksua. Työttömyyskassa Erko jäsenjärjestöjä olivat 2016: 

* Agronomiliitto
* Akavan Erityisalat
* Akavan sairaanhoitajat ja Taja
* Diakoniatyöntekijöiden Liitto
* Kirkon akateemiset – Kyrkans akademiker (AKI)
* Kirkon Hallintovirkamiehet
* Kirkon Nuorisotyöntekijöiden Liitto (KNT)
* Luonnontieteiden akateemisten liitto (LAL; * järjestöfuusio: 1.1.2017 osaksi Loimua)
* Metsänhoitajaliitto (* järjestöfuusio: 1.1.2017 osaksi Loimua) 
* Sosiaalialan korkeakoulutettujen ammattijärjestö Talentia
* Suomen Farmasialiitto
* Suomen Lentoemäntä- ja Stuerttiyhdistys (SLSY)
* Suomen Puheterapeuttiliitto 
* Suomen Työterveyshoitajaliitto
* Upseeriliitto
* Yhteiskunta-alan korkeakoulutetut

 Vuoden 2017 alusta alkaen kaksi aiempaa Erkon jäsenjärjestöä (LAL ja Metsänhoitajaliitto) yhdistyy 
Ympäristöasiantuntijoiden keskusliiton kanssa uudeksi akavalaiseksi ammattiliitoksi nimeltään Luonnon-, ympäristö- ja metsätieteilijöiden liitto Loimu. Loimu tulee jäsenjärjestöksi Erkoon vuoden 2017 alusta alkaen, jolloin uuden ammattiliiton muodostaneiden LALin ja Metsänhoitajaliiton jäsenyys vastaavasti loppuu Erkossa.

## Lähteet
Quarna Sopra

**Quarna Sopra** on kunta Pohjois-Italiassa Verbano-Cusio-Ossolan maakunnassa Piemonten alueella. Quarnan naapurikunnat ovat Germagno, Loreglia, Omegna, Quarna Sotto ja Valstrona.

## Lähteet
Kokkila (täsmennyssivu)

**Kokkila** voi tarkoittaa:

* Kokkila, kylä entisessä Perniön kunnassa
* Kokkila, Salon kylä
** Kokkilan lossi, Kokkilan kylän ja Kemiön saaren välillä liikennöivä lossi

## Henkilöitä
* Ilpo Kokkila (s. 1947), SRV-yhtiöiden pääomistaja ja vuorineuvos
* Jaakko Kokkila (1896–1974), jääkärikapteeni
* Jesper Kokkila (s. 1998), jääkiekkoilija
* Juho Kokkila (1894–1971), jääkäriluutnantti
* Timo Kokkila (s. 1961), sarjakuvapiirtäjä
USS Jeannette (1878)

**USS Jeannette** oli napatutkimusalus, joka vuosina 1879–1881 teki George W. De Longin komennossa huono-onnisen matkan arktisille alueille. Juututtuaan jäihin ja ajelehdittuaan lähes kaksi vuotta Itä-Siperian merellä alus pääsi irti jäistä, mutta juuttui uudestaan, murskaantui ja upposi. Uppoamispaikka on 560 kilometrin päässä Siperian pohjoisrannikolta. De Long ja suurin osa miehistöstä pääsi maihin Lenajoen suistoon, mutta myöhemmin monet menehtyivät, De Long heidän joukossaan.

## Valmistus
Britannian amiraliteetti tilasi 8. huhtikuuta 1859 *HMS Pandoraksi* nimetyn aluksen Pembroken telakalta, missä köli laskettiin 30. maaliskuuta 1860. Alus laskettiin vesille 7. helmikuuta 1861 ja otettiin palvelukseen 19. maaliskuuta 1863 Portsmouthissa ensimmäisenä päällikkönään William Fitzherbert Ruxton. 

## Palvelus
Palvelukseen otettaessa alus määrättiin palvelukseen Afrikan länsirannikolle. Aluksen päällikkönä oli 18. joulukuuta 1865 Ernest Augustus Travers Stubbs. Se poistettiin palveluksesta 21. helmikuuta 1867 Portsmouthissa. Alus palautettiin palvelukseen 24. elokuuta 1868 päällikkönään John Burgess ja sijoitettiin Länsi-Afrikan asemalle, mistä se siirrettiin huhtikuussa 1869 Välimerelle. Alus poistettiin palveluksesta 36. heinäkuuta 1872.

Alus myytiin  13. tammikuuta 1875 napa-alueen tutkimusalukseksi tutkimusmatkailija Allen Youngille, joka myi sen 1878 *[[The New York Herald]]in* omistajalle James Gordon Bennettille, joka antoi sille uuden nimen *Jeannette*. Alus purjehti Arktiksella Yhdysvaltojen lipun ja merilakien alla, mutta Bennett oli omistajana vastuussa tutkimusmatkan kustannuksista.

Venäläinen seikkailija ja julkisuudenhenkilö Andrei Horošov kertoi vuonna 2015 aikeistaan nostaa *Jeannette* ylös Venäjän ja Yhdysvaltojen ystävyyden eleenä.

## Lähteet
* 
*

### Viitteet

## Aiheesta muualla
* George W. De Long, The voyage of the Jeannette. The ship and ice journals of George W. De Long, lieutenant-commander U.S.N. and commander of the Polar expedition of 1879-1881, Julkaistu 1884 (Internet Archive)
USS Jeannette

**USS Jeannette** on ollut kahden Yhdysvaltojen laivaston aluksen nimi:

**[[USS Jeannette (1878)]]*, alkujaan Kuninkaallisen laivaston tykkivene *HMS Pandora*, joka purjehti Yhdysvaltojen lipun alla Arktikselle ja upposi siellä 1881
**[[USS Jeannette (SP-149)]]*, laskettiin vesille 1905, siirtyi Yhdysvaltojen laivastolle 1917 ja myytiin 1920

## Katso myös
*''USS Jeannette Skinner'' (ID-1321), Yhdysvaltain laivaston rahtilaiva
*Jeannette, etunimi
Jeannette (täsmennyssivu)

**Jeannette** tarkoittaa seuraavia:

* Jeanette, Jeannette, etunimi
* *[[USS Jeannette]]*, kahden Yhdysvaltojen laivaston aluksen nimi
* Jeannette, sukunimenä:
** Gunnar Jeannette (s. 1982), yhdysvaltalainen kilpa-autoilija
Corwin

**Corwin** tarkoittaa seuraavia:

* Thomas Corwin (1794–1865), yhdysvaltalainen poliitikko
* Norman Corwin (1910–2011), yhdysvaltalainen käsikirjoittaja
* *[[ USRC Thomas Corwin]]*, Yhdysvaltojen laivaston alus
* *[[USS Corwin (1849)|USS Corwin]]*, Yhdysvaltojen sisällissodan aikainen alus
Pieve Vergonte

**Pieve Vergonte** on kunta Pohjois-Italiassa Verbano-Cusio-Ossolan maakunnassa Piemonten alueella. Pieven naapurikunnat ovat Anzola d'Ossola, Calasca-Castiglione, Massiola, Piedimulera, Premosello-Chiovenda, Valstrona ja Vogogna.


Tiedosto:Stabilimento rumianca.jpg|Pieve Vergonten kemikaalitehdas.
Tiedosto:Miniere d'oro.jpg|Val Toppan kultakaivos Pieve Vergontessa.


## Lähteet
Vaigatš (täsmennyssivu)

**Vaigatš** tarkoittaa seuraavia:

* Vaigatš, saari Venäjän Arktiksella
* Vaigatš, vuonna 1909 valmistunut venäläinen jäänmurtaja
* Vaigatš, vuonna 1989 valmistunut venäläinen jäänmurtaja
Vaigatš (jäänmurtaja 1909)

**Vaigatš** oli venäläinen jäänmurtaja, joka rakennettiin Venäjän keisarilliselle laivastolle Pietarissa 1909. Se oli nimetty Venäjän Arktiksella sijaitsevan Vaigatšin saaren mukaan. Se oli 1&nbsp;320-tonninen, 1&nbsp;200 hevosvoiman alus. Se upposi 1918 Jenisein suulla.

*Vaigatšin* sisaralus oli *[[Taimyr (jäänmurtaja 1909)|Taimyr]]*.

Alusta komensi Konstantin Loman sen rantautuessa *Taimyrin* kanssa Wrangelinsaarelle 1911. Alus oli ollut hydrografisella tutkimusretkellä, ja kun tilanne salli, se poikkesi saarelle. Ryhmä oli ensimmäinen tutkijaryhmä saarella 30 vuoteen.

Aluksen lääkäri Eduard Arngold kirjasi historiallisen maihinnousun muistiin ja kertoi saarella tehdystä tutkimuksesta. Samalla tarkennettiin aiemmin amerikkalaisten laatimaa saaren karttaa.

## Lähteet
Yliluoma

**Yliluoma** on kylä Kauhavan kaupungissa Etelä-Pohjanmaalla, entisen Ylihärmän kunnan alueella. Yliluoma sijaitsee 10 kilometriä Ylihärmän keskustasta Ylistaron suuntaan seututien 723 varrella. Yliluomaan kuuluvat myös Heikkola, Pränni ja Harju sekä Vakoperä. Asukkaita on noin 110, talouksia 43 ja vapaa-ajan asuntoja noin 10. Yliluoma valittiin vuoden eteläpohjalaiseksi kyläksi 2015.

## Aiheesta muualla
* Yliluoman kyläsivut
Julkis- ja yksityisalojen työttömyyskassa

**Julkis- ja yksityisalojen työttömyyskassa** (**JYTK**, 1.1.2015 saakka **Julkis- ja yksityisalojen toimihenkilöiden työttömyyskassa**) on noin 55&nbsp;000 jäsentään edustava palkansaajien työttömyyskassa. 

Finanssivalvonnan vahvistama työttömyyskassan jäsenmaksu oli 7,90 euroa kuukaudessa vuodelle 2016.  Pääosa työttömyyskassan jäsenistä on liittynyt mukaan ammattiliittonsa kautta. Työttömyyskassan jäseneksi voi liittyä yksilöjäsenenä myös kuulumatta JYTK:n jäsenjärjestöön.

## JYTK:n jäsenjärjestöt vuonna 2016
Jäsenjärjestöjen jäsenet maksavat JYTK-vuosimaksun yleensä osana ammattiliittonsa jäsenmaksua. Julkis- ja yksityisalojen työttömyyskassan jäsenjärjestöjä - jotka pääsääntöisesti ovat toimihenkilökeskusjärjestö STTK:n jäsenjärjestöjä - olivat 2016: 
* Agrologien liitto
* Julkis- ja yksityisalojen toimihenkilöliitto (JYTY)
* Maataloustoimihenkilöjärjestöjen liitto (MTJL)
* Meijerialan Ammattilaiset (MVL)
*METO - Metsäalan Asiantuntijat 
* Suomen Konepäällystöliitto (SKL)
* Suomen Laivanpäällystöliitto (SLPL)

## Lähteet
Cesare Fantoni

**Cesare Fantoni** (1. helmikuuta 1902 Bologna – 15. tammikuuta 1963 Rooma) oli italialainen näyttelijä.

Teollisuusmiehen perheeseen syntynyt Fantoni valmistui kirjanpitäjäksi, mutta antautui sitten teatterinäyttelijän uralle. Hän oli suosittu sivuosien esittäjä ja esiintyi toisen maailmansodan jälkeen muun muassa Luchino Viscontin ohjaamissa näytelmissä. Elokuvissa Fantoni tunnettiin luotettavana luonnenäyttelijänä. Hän työskenteli myös radiokuunnelmissa ja jälkiäänittäjänä. Fantonin ja näyttelijä Afra Arrigonin poika Sergio Fantoni on myös näyttelijä.

## Elokuvia
* *[[La peccatrice]]*, 1940
* *[[I pirati della Malesia (vuoden 1941 elokuva)|I pirati della Malesia]]*, 1941
* *[[L’avventuriera del piano di sopra]]*, 1941
* *[[Herkules ja Lyydian kuningatar]]*, 1959
* *[[Goliat ja barbaarit]]*, 1959
* *[[Kartago liekeissä]]*, 1960
* *[[Herkules ja rakkauden kuningatar]]*, 1960
* *[[Il trionfo di Maciste]]*, 1961
* *[[Giulio Cesare, il conquistatore delle Gallie]]*, 1962

## Lähteet

## Aiheesta muualla
*
Janne Mononen

**Janne Mononen** (s. 2. marraskuuta 1983) on suomalainen uransa lopettanut maastohiihtäjä. Hän edusti Vantaan Hiihtoseuraa.

## Kansainväliset kilpailut

Mononen kilpaili maailmancupissa kahdesti Lahdessa maaliskuussa 2012. Yhdistelmäkilpailussa hän ei selviytynyt maaliin tultuaan kierroksella ohitetuksi. Perinteisen tyylin sprintissä Mononen oli 79:s.

Skandinavia Cupissa Mononen kilpaili ensimmäisen kerran vuonna 2006. Parhaimmillaan hän on ollut 11:s 15 kilometrin perinteisen tyylin kisassa Östersundissa 4. tammikuuta 2013.

FIS-kilpailuissa Mononen on ollut palkintopallilla kerran. Hän oli kolmas Ylitorniolla kymmenen kilometrin perinteisen tyylin kisassa 9. huhtikuuta 2007.

## Kansalliset kilpailut

Henkilökohtaisissa SM-kilpailuissa Mononen on ollut parhaimmillaan 12:s 50 kilometrin perinteisen tyylin kisassa Imatralla 2012. 

SM-viesteistä Mononen on saavuttanut kaksi mitalia Vantaan Hiihtoseuran joukkueessa. Imatralla 2012 hän oli saavuttamassa Suomen-mestaruutta yhdessä Niklas Collianderin, Olli Hiidensalon ja Matti Heikkisen kanssa. Vaajakoskella 2014 Mononen hiihti pronssia yhdessä Mikko Kuuselan, Hiidensalon ja Heikkisen kanssa.

## Yksityiselämä

Mononen meni kesäkuussa 2013 naimisiin hiihtäjä Laura Monosen (o.s. Ahervo, s. 1984) kanssa.

## Lähteet
Mario Ferrari

**Mario Ferrari** (3. syyskuuta 1894 Rooma – 28. kesäkuuta 1974 Rooma) oli italialainen näyttelijä.

Ferrari valmistui Firenzen näyttelijäkoulusta, osallistui ensimmäiseen maailmansotaan lentäjänä ja teki pitkän ja ansiokkaan teatteriuran. Hän esiintyi mykkäelokuvissa vuosina 1920–1921 ja palasi alalle äänielokuvan tultua. Ferrari oli Italian suosituimpia elokuvanäyttelijöitä, vaikka joutuikin usein tyytymään sivuosiin. Hän työskenteli myös radiossa, televisiossa ja jälkiäänittäjänä.

## Elokuvia
* *[[Cavalleria]]*, 1936
* *[[Abuna Messias]]*, 1939
* *[[La peccatrice]]*, 1940
* *[[Quelli della montagna]]*, 1943
* *[[La leggenda di Enea]]*, 1962

## Lähteet

## Aiheesta muualla
*
P-Toluidiini

**p-Toluidiini** eli **4-metyylianiliini** (C7H9N) on aniliinin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä muun muassa väriaineiden valmistamiseen ja analyyttisen kemian reagenssina. p-Toluidiini on o- ja m-toluidiinien isomeeri.

## Ominaisuudet
p-Toluidiini on huoneenlämpötilassa valkoista kiteistä ainetta. Valon vaikutuksesta sen väri muuttuu ruskehtavaksi. Yhdiste on veteen niukkaliukoista ja liukenee erittäin hyvin useisiin liuottimiin kuten etanoliin, dietyylieetterin ja asetoniin. p-Toluidiini liukenee happoihin muodostaen suoloja. p-Toluidiinin reaktiot ovat tyypillisiä aromaattisille amiineille ja se voidaan esimerkiksi alkyloida tai asetyloida tai siitä voidaan muodostaa diatsoniumsuola. Yhdiste on heikosti emäksistä. p-Toluidiini ärsyttää ihoa, silmiä ja hengitysteitä. Yhdisteelle altistumisesta oireina voivat olla vaikeutunut hengitys, pääkipu ja huonovointisuus. Yhdiste lisää methemoglobiinin määrää elimistössä, mikä ilmenee ihon ja kynsien värin muuttumisena siniseksi. p-Toluidiini on eläinkokeissa osoittautunut karsinogeeniseksi, mutta karsinogeenisuudesta ihmiselle ei ole varmaa tietoa. 

## Valmistus ja käyttö
p-Toluidiinia valmistetaan pelkistämällä p-Nitrotolueenia raudan avulla tai katalyyttisesti vedyttämällä. Käytettäessä epäpuhdasta nitrotolueenia lähtöaineena, voidaan p-toluidiini erottaa isomeereistaan saostamalla oksaalihapon avulla.

p-Toludiinia käytetään valmistettaessa atsovärejä sekä muita erikois- ja hienokemikaaleja kuten lääkeaineita ja maatalouskemikaaleja. Analyyttisessä kemiassa sitä voidaan käyttää Ti<sup>3+</sup>-ionien spektrofotometriseen määritykseen tai ligniinin tai nitriittien läsnäoloa ilmaisevana reagenssina.

## Lähteet
Christoffer Lindvall

**Christoffer Lindvall** (s. 2. maaliskuuta 1993 Uusikaarlepyy) on suomalainen maastohiihtäjä. Hän edustaa IF Minkeniä.

## Kansainväliset kilpailut

Lindvall hiihti ensimmäisen maailmancupin osakilpailunsa Lahdessa 20. helmikuuta 2016 ollen 74:s vapaan tyylin sprintissä.

Skandinavia Cupissa Lindvall kilpaili ensimmäisen kerran vuonna 2011. Parhaimmillaan hän on ollut 32:s perinteisen tyylin sprintissä Jõulumäessä 9. helmikuuta 2013.

Vuonna 2011 Lindvall voitti perinteisen tyylin sprintin Liberecissä Euroopan nuorten olympiafestivaaleilla. Vuonna 2013 Lindvall oli mukana samassa paikassa nuorten MM-kilpailuissa, joissa hän oli ainoalla matkallaan perinteisen tyylin sprintissä 49:s.

## Kansalliset kilpailut

SM-kilpailuissa Lindvall on ollut parhaimmillaan 15:s perinteisen tyylin sprintissä Jämillä 2015 ja vapaan tyylin sprintissä Imatralla 2016.

## Lähteet
Ágios Vasíleios (Lakonia)

**Ágios Vasíleios** (; myös *Ágios Vasílios*) on mykeneläisaikaisen palatsin ja asutuksen arkeologinen kohde Lakoniassa eteläisellä Peloponnesoksella Kreikassa. Se sijaitsee Spártin kunnassa lähellä Xirokámpin ja Ágios Christóforoksen kyliä, noin 12 kilometriä eteläkaakkoon Spártin kaupungista. Kohde on saanut nimensä paikalla olevasta Pyhälle Basileiokselle omistetusta kirkosta. Asutuksen muinaista nimeä ei tunneta.

Paikalla on ollut asutusta viimeistään keskihelladisen (MH) ja mykeneläisen eli myöhäishelladisen kauden (LH) taitteessa 1600–1500-luvuilla eaa. Samoihin aikoihin paikalle rakennettiin palatsi (rakennus A), jossa oli ainakin seitsemän huonetta. Se tuhoutui LH IIB-IIIA1 -kausilla eli 1400-luvun eaa. lopussa tai 1300-luvun eaa. alussa mahdollisesti tulipalossa. Tämän jälkeen hieman idemmäksi rakennettiin suurempi palatsi (rakennus B), joka muodostui keskuspihan ympärille rakennetuista siipirakennuksista. Palatsi on ollut koristeltu seinämaalauksilla, joista on säilynyt osia. Rakennuksia on paikannettu 2,5 hehtaarin alueelta, ja asutuksen arvioidaan olevan mahdollisesti ainakin 20 hehtaarin kokoinen. Palatsikeskus tuhoutui lopullisesti LH IIIA -kaudella eli myöhemmin 1300-luvulla eaa., jonka jälkeen sitä ei enää rakennettu uudestaan.

Palatsin raunioista on löydetty lineaari-B-kirjoitusta sisältäviä savitauluja, jotka ovat peräisin noin 1300-luvulta eaa. Ne kovettuivat palatsin palossa, mikä on säilyttänyt ne nykyaikaan. Tekstit ovat tyypillisiä luetteloita, joissa esiintyy tarveaineiden ja henkilöiden nimiä sekä paikannimiä. Taulut kuuluvat varhaisimpiin Manner-Kreikasta löydettyihin lineaari-B-kirjoitusta sisältäviin tauluihin. Raunioista on löydetty myös muun muassa pronssimiekkoja sekä erilaisia kulttiesineitä, kuten nautaeläintä pitelevää miestä esittävä figuriini, häränpään mallinen rhyton sekä egyptiläisiä skarabee-koruja. Löydöt osoittavat, että kyseessä on ollut merkittävä rakennus ja alueen hallinnollinen ja kaupallinen keskus.

Ensimmäiset lineaari-B-taulut löydettiin paikalta vuonna 2008. Tämän jälkeen arkeologiset kaivaukset paikalla aloitettiin 2009–2010 ja ne jatkuvat edelleen. Kaivaukset on suoritettu arkeologi Adamantía Vasilogámvroun johdolla.

## Lähteet
Ágios Vasíleios

**Ágios Vasíleios** (; myös *Ágios Vasílios*; ”Pyhä Basileios”) voi viitata seuraaviin paikkoihin Kreikassa:

* Ágios Vasíleios, kaupunki Patraksen kunnassa Akhaian alueyksikössä Länsi-Kreikan alueella
* Ágios Vasíleios, kylä ja kunta Réthymnon alueyksikössä Kreetan alueella
* Ágios Vasíleios, kylä Kórinthoksen kunnassa Korinthian alueyksikössä Peloponnesoksen alueella
* Ágios Vasíleios, kylä Viánnoksen kunnassa Iraklionin alueyksikössä Kreetan alueella
* Ágios Vasíleios, saari Athoksen itsehallintoalueen rannikolla
* Ágios Vasíleios, saari Pohjoisen Egean saarten saariryhmässä lähellä Lesbosta
* Ágios Vasíleios, arkeologinen kohde Spártin kunnassa Lakonian alueyksikössä Peloponnesoksen alueella
* Xerakióna eli Ágios Vasíleios, vuori Boiotiassa Keski-Kreikassa
Hämmästys

**Hämmästys**, myös **kummastus**, **ällistys** tai **ihmetys**, on jonkin yhtäkkisen tai odottamattoman seikan aiheuttama tunnereaktio. Se voi olla myönteinen tai kielteinen, siihen vaikuttaa tapahtuneen asian tärkeys, ja se vaikuttaa muihin samanaikaisesti koettuihin tunteisiin. Jotkut tutkijat eivät pidä hämmästystä tunteena lainkaan, vaan katsovat sen olevan kognitiivinen arvio, joka perustuu tapahtuman todennäköisyyteen.

Hämmästyminen saa ihmisen kiinnittämään huomiota tapahtumaan. Hämmästys edesauttaa myös uteliaisuutta ja oppimista.

Yllättävät myönteiset tapahtumat ovat nautinnollisempia kuin odotetut myönteiset tapahtumat. Vastaavasti yllättävät kielteiset tapahtumat tuntuvat pahemmilta kuin odotetut kielteiset tapahtumat. Tämän johdosta liiallinen itsevarmuus vähentää onnistumisten tuomaa nautintoa ja lisää epäonnistumisten tuomaa mielipahaa. Jälkiviisaus puolestaan lieventäessään hämmästyksen kokemusta tekee onnistumisista vähemmän nautinnollisia mutta epäonnistumisista vähemmän kivuliaita.

## Lähteet

## Aiheesta muualla
Ode to Booker Ervin

**Ode to Booker Ervin** on yhdysvaltalaisen trumpetisti Ted Cursonin vuonna 1970 julkaistu albumi. Levyllä Curson soittaa suomalaisten jazzmuusikoiden kanssa.

## Kappaleet
Kaikki kappaleet Ted Curson, ellei toisin mainita.

### A-puoli
#
#
#
#

### B-puoli
#
#
#

## Kokoonpano
* Ted Curson – trumpetti, taskutrumpetti
* Eero Koivistoinen – alttosaksofoni, tenorisaksofoni, sopraanosaksofoni
* Pentti Hietanen – piano, sähköpiano
* Pekka Sarmanto – kontrabasso
* Reino Laine – rummut

## Arvostelut
* Allmusic: 

## Lähteet
* ''Ode to Booker Ervin'' discogs.com -sivustolla

### Viitteet
Torjus Børsheim

**Torjus Børsheim** (s. 28. elokuuta 1988) on norjalainen maastohiihtäjä, joka on saavuttanut parhaat tuloksensa sprinttikilpailuissa. Børsheim edustaa Ullvik IL:ää.

Børsheim osallistui vuosina 2009–2012 neljään maailmancupin osakilpailuun, jotka kaikki olivat sprinttejä. Parhaimmillaan hän oli 43:s Drammenissa perinteisellä hiihtotavalla 7. maaliskuuta 2012.

Skandinavia Cupissa Børsheim on kilpaillut vuodesta 2007 lähtien. Palkintopallille hän on yltänyt kerran. Børsheim sijoittui toiseksi vapaan tyylin sprintissä Lillehammerissa 13. joulukuuta 2014.

## Lähteet
Hennariikka Rahkola

**Hennariikka Rahkola** (s. 18. elokuuta 1992 Hyvinkää) on suomalainen maastohiihtäjä. Hän edustaa Vantaan Hiihtoseuraa. Rahkolan kasvattajaseura on Rajamäen Kehitys ja hän on edustanut myös Jämin Jännettä. Hänen valmentajanaan toimii Kalle Lassila.

Rahkola kilpaili maailmancupissa ensimmäisen kerran 20. helmikuuta 2016 Lahdessa vapaan hiihtotavan sprintissä, jossa hän oli 53:s. Toistaiseksi parhaan maailmancup-sijoituksensa hän hiihti seuraavana päivänä oltuaan yhdistelmäkilpailussa 46:s.

Skandinavia Cupissa Rahkola kilpaili ensimmäisen kerran vuonna 2011. Parhaimmillaan hän on ollut 19:s Vuokatissa vapaan hiihtotavan sprintissä 12. joulukuuta 2015.

SM-kilpailuissa 2016 Rahkola saavutti toistaiseksi parhaat SM-sijoituksensa ollen kahdeksas sekä vapaan hiihtotavan sprintissä että 30 kilometrin perinteisen hiihtotavan kilpailussa.

Yleisurheilussa Rahkola on edustanut Lahden Ahkeraa ja IF Länkeniä. Hän sijoittui vuoden 2020 Kalevan kisojen 5000 metrin kilpailussa seitsemänneksi ennätyksellään 17.04,78.

## Yksityiselämä
Rahkola asuu Seinäjoella. Hänen äitinsä on kilpaillut kansallisella tasolla ampumahiihdossa. Rahkola valmistui fysioterapeutiksi Seinäjoen ammattikorkeakoulusta vuonna 2015.

## Lähteet

## Aiheesta muualla
Barbicanin metroasema

**Barbican** on Lontoon metron asema Lontoon Cityssä, Oyster-vyöhykkeellä 1. Vuonna 1865 avattua asemaa käyttävät Circle Linen, Hammersmith & City Linen ja Metropolitan Linen junat. Aseman kautta kulki 11,283 miljoonaa matkustajaa vuonna 2015.

Asema avattiin vuonna 1865 nimellä **Aldersgate Street**. Nimi lyheni muotoon **Aldersgate** vuonna 1910, ja vuonna 1923 nimeksi tuli **Aldersgate & Barbican**. Nykyisen nimensä asema sai vuonna 1968. Metron lisäksi asemaa käyttivät myös British Railin matkustajajunat 1970-luvun puoliväliin saakka. Linja sähköistettiin vuonna 1982, jolloin Thameslink alkoi käyttää sitä. Thameslink lopetti liikenteen Barbicaniin vuonna 2009, kun laiturien pidennys Farringdonissa esti Barbicaniin ja Moorgateen vieneen haaran käyttämisen.


## Lähteet

## Aiheesta muualla

* Kuvia asemasta London Transport Museumin valokuvakokoelmassa
Adventures in Babysitting (vuoden 2016 elokuva)

**Adventures in Babysitting** on vuonna 2016 Disney Channelillä julkaistu nuortenelokuva. Sen ohjasi John Schultz ja pääosissa esiintyvät Sabrina Carpenter ja Sofia Carson.

Adventures in Babysitting perustuu David Simkinsin vuonna 1987 julkaistuun samannimiseen elokuvaan.

## Näyttelijät

## Tuotanto
Tammikuussa 2015 Disney ilmoitti hyväksyneensä Tiffany Paulsenin kirjoittaman käsikirjoituksen elokuvalle. Kuvaukset aloitettiin Vancouverissa maaliskuussa 2015.

## Lähteet

## Aiheesta muualla
*
Henry Kellett

**Henry Kellett** (2. marraskuuta 1806 – 1. maaliskuuta 1875), oli brittiläinen vara-amiraali, laivastonupseeri ja tutkimusmatkailija.

## Ura
Kellett liittyi Kuninkaalliseen laivastoon 1822. Hän oli kolme vuotta Länsi-Intiassa ja palveli sitten William Fitzwilliam Owenin alaisena tutkimusaluksilla Afrikassa, *[[HMS Sulphur (1826)|HMS Sulphurilla]]* Edward Belcherin alaisena Itä-Intiassa, ja HMS Starlingin kapteenina Kiinan kanssa käydyssä ensimmäisessä oopiumisodassa, jonka aikana hänet ylennettiin komentajakapteeniksi 1841 ja kapteeniksi 1842.

Vuonna 1845 hänet nimitettiin HMS Heraldin kapteeniksi tehtävänä hydrografiset mittaukset lähinnä Pohjois-Amerikassa Guayaquilsta Vancouveriin, mukaan lukien Galápagossaaret. Hän sai tilapäisen komennuksen 1848 tutkimusretkellä kadonneen John Franklinin etsimiseksi. Tällä matkalla hän purjehti Beringinsalmen kautta ja yli Tšuktšimeren ja löysi Geraldinsaaren. Kellett nousi maihin Geraldinsaarelle ja nimesi saaren laivansa mukaan. Hän myös näki Wrangelinsaaren läntisessä horisontissa. Tällä retkellä oli mukana William Pullen. Vuonna hän komensi ''HMS Resolutea'' ja purjehti auttamaan Robert McClurea, jonka alus *Investigator* oli jumittunut Arktiksella. Hänen miehensä rakensivat varastorakennuksen Kanadaan Dealynsaarelle Melvillensaaren etelärannikolle.

Useiden ylennysten jälkeen hän jäi eläkkeelle 1871.

## Jälkimaine
Hongkongissa on nimetty Kellettin mukaan useita paikkoja: Kellettinsaari, Kellettinlahti ja Kellettinvuori. Kellettinjyrkänne Washingtonin Henry Islandilla on todennäköisesti myös nimetty Kellettin mukaan. Hänen mukaansa on nimetty *[[Kelletia kelletii]]* -kotilo.

## Lähteet
Huvitus (omena)

**Huvitus** on tarhaomenapuun perinteinen lajike, jolla on Suomessa pitkä historia.
 
Huvitus on aikainen kesälajike sekä herkku- ja soseomena, mutta hieman altis omenaruvelle. Aikaisin kevätkesällä kukkivana se on hyvä pölyttäjä. Runsas sato kypsyy elokuussa. Kypsyvä hedelmä säilyy pari viikkoa. 

## Historia
Huvitus-lajike on peräisin Huvituksen puutarhatilalta Yläneeltä, jonka C.R. Sahlberg perusti 1800-luvulla. Paikallisen muistitiedon mukaan torppari Juho Korpela kylvi vuonna 1895 omaan pihaansa ulkomaisen omenan siemeniä, jotka hän oli ottanut Huvituksen omenatarhasta. Siemenistä kasvoi emopuu, josta kaikki Huvitukset periytyvät. Satoisaksi ja hyväksi omenaksi havaittu lajike levisi nopeasti Yläneen lähistölle. Lajike levisi laajemmalle, kun kansakoulun opetustaulujen kuvittaja Vihtori Ylinen sai vartteita Korpelan torpan omenapuusta, ja alkoi viljellä sitä omassa omenapuutarhassaan. Hän lähetti Lepaalle jalonnusoksia, ja ensimmäinen Huvitus istutettiin Lepaalle vuonna 1935. Maatalouskoelaitoksen puutarhaosastolle Piikkiön Yltöisiin Huvitus tuli luultavasti 1940-luvun alussa. Siellä Huvitus otettiin vuonna 1958 aloitettuun omenanjalostusohjelmaan, jossa pyrittiin yhdistämään suomalaisten lajikkeiden talvenkestävyys ja ulkomaisten lajikkeiden hedelmän laatu. Jalostusohjelman tuloksena nimettiin 16 uutta omenalajiketta, joista 11 lajikkeen toinen risteytysvanhempi on Huvitus.

## Risteymät
Omenanjalostusohjelman tuloksena nimetyt omenalajikkeet, joista toinen risteytysvanhempi on Huvitus, ovat seuraavat: 

## Lähteet
Kertomuksenjärvi

**Kertomuksenjärvi** on Uskelanjoen vesistöön kuuluva järvi Somerniemen Kaskistossa Somerolla. Järven pinta-ala on 1,12 hehtaaria, korkeus merenpinnasta 93,0 metriä ja rantaviivan pituus 0,46 kilometriä. Järvi kuuluu Uskelanjoen sivujoen Hitolanjoen valuma-alueeseen ja sen lasku-uomana on Hitolanjoen latvahaaran Satakoskenojan sivuhaara Kertomuksenoja. Järvi sijaitsee lähellä Uskelanjoen sivujoen Terttilänjoen valuma-alueeseen kuuluvia, pohjavedestä vetensä saavia harjujärviä Iso-Pitkustaa ja Vähä-Pitkustaa, mutta niistä poiketen sen veden on voitu päätellä koostuvan pääasiassa pintavesistä.

## Lähteet
Hannu Peltomaa

**Hannu Kalevi Peltomaa** (s. 17. huhtikuuta 1941 Toholampi) on suomalainen elokuvaohjaaja, -kuvaaja, -tuottaja ja -leikkaaja. Hänen tunnetuimpiin teoksiinsa kuuluvat palkittu dokumenttielokuva *Rantojen miehet* (1971) sekä pitkät lastenelokuvat *[[Taikapeli (elokuva)|Taikapeli]]* (1984) ja *[[Kumma juttu]]* (1989). Peltomaa on tehnyt lisäksi toistasataa lyhyttä fiktio- ja dokumenttielokuvaa.

Peltomaa valmistui Taideteollisen oppilaitoksen kamerataiteen osastolta vuonna 1967. Yhdessä Virke Lehtisen kanssa hän toimi kuvaajana Aito Mäkisen elokuvissa *[[Vain neljä kertaa]]* (1968) ja *[[Muurahaispolku]]* (1970). Yhdessä Kari Sohlbergin kanssa Peltomaa kuvasi Mollbergin vuoden 1973 elokuvan *[[Maa on syntinen laulu (elokuva)|Maa on syntinen laulu]]*.

Kuvausprojektiensa ohessa Hannu Peltomaa teki veljensä Erkki Peltomaan kanssa lyhytelokuvia, kuten Anselm Hollon tekstittämään lauluun ”Miten mielelläni” perustuvan *Huuto* (1970) ja rappioalkoholistidokumentin *Rantojen miehet* (1971), joka voitti Gran Prix’n Tampereen elokuvajuhlilla ja palkittiin myös valtionpalkinnolla. 1980-luvun alussa veljekset tekivät ”Lapsen silmin” -teemalla lyhytelokuvat *Sunnuntaiaamu* (1981) ja *Kadulla* (1982). Niitä seurasivat lapsiaiheiset kokoillan näytelmäelokuvat *[[Taikapeli (elokuva)|Taikapeli]]* (1984) ja *[[Kumma juttu]]* (1989).

Vuosina 1973–1980 Peltomaa toimi Kymen läänin läänintaiteilijana.

Syksyllä 2014 Peltomaa piti Imatralla valokuvanäyttelyn Ensonrannan tukkinippujen purkajista. Samassa työssä hän oli itsekin nuoruudessaan.

Hannu Peltomaan poika on sarjayrittäjä ja Raptori-muusikko Juho Peltomaa.

## Lähteet

## Aiheesta muualla
*
Piedimulera

**Piedimulera** on kunta Pohjois-Italiassa Verbano-Cusio-Ossolan maakunnassa Piemonten alueella. 
Piedimuleran naapurikunnat ovat Calasca-Castiglione, Pallanzeno, Pieve Vergonte ja  Vogogna.

## Lähteet
Raeapteek

**Raeapteek** on Virossa Tallinnan keskustassa sijaitseva apteekki.

Raeapteek on Euroopan vanhin yhtäjaksoisesti samoissa tiloissa toiminut apteekki. Se on toiminut Tallinnan Raatihuoneentorilla 1400-luvulta lähtien. Tarkkaa perustamispäivää ei tiedetä, mutta asiakirjojen mukaan apteekilla oli vuonna 1422 jo kolmas omistaja.

Raeapteek toimii nykyään paitsi apteekkina, myös museona.

## Lähteet

## Aiheesta muualla